Cifra de afaceri din comerţul cu ridicata, cu excepţia comerţului cu autovehicule şi motociclete, a scăzut, ca serie brută, în primul trimestru al anului, cu 0,7% față de perioada similară a anului trecut.
Cifra de afaceri din comerţul cu ridicata, cu excepţia comerţului cu autovehicule şi motociclete, serie brută, în luna martie 2024, comparativ cu luna precedentă, a crescut, pe ansamblu, cu 7,1%, datorită creșterii cifrei de afaceri din activităţile de intermediere în comerţul cu ridicata (+23,8%), comerţul cu ridicata al altor maşini, echipamente şi furnituri (+12,5%), comerţul cu ridicata specializat al altor produse (+10,5%), comerţul cu ridicata al produselor alimentare, al băuturilor şi al tutunului (+8,5%), comerţul cu ridicata al echipamentului informatic şi de telecomunicaţii (+8,4%), comerţul cu ridicata nespecializat (+5,3%) şi din comerţul cu ridicata al bunurilor de consum, altele decât cele alimentare (+3,8%).
Comerţul cu ridicata al produselor agricole brute şi al animalelor vii a scăzut cu 4,0%
Ca serie ajustată, cifra de afaceri din comerţul cu ridicata a scăzut pe ansamblu cu 1,5%.
Comparativ cu martie 2023, cifra de afaceri din comerţul cu ridicata, serie brută, în luna martie 2024, comparativ cu luna martie 2023, a scăzut, pe ansamblu, cu 7,0%, ca urmare a scăderii comerţului cu ridicata al produselor agricole brute şi al animalelor vii (-14,2%), comerţului cu ridicata al produselor alimentare, al băuturilor şi al tutunului (-13,9%), comerţului cu ridicata al bunurilor de consum, altele decât cele alimentare (-11,1%), activităţilor de intermediere în comerţul cu ridicata (-9,7%) și comerţului cu ridicata al altor maşini, echipamente şi furnituri (-1,5%). Creşteri au înregistrat: comerţul cu ridicata nespecializat (+4,0%), comerţul cu ridicata specializat al altor produse (+1,8%) și comerţul cu ridicata al echipamentului informatic şi de telecomunicaţii (+0,1%).
Ca serie ajustată, cifra de afaceri din comerţul cu ridicata a crescut, pe ansamblu, cu 1,7%
Cifra de afaceri din comerţul cu ridicata, serie brută, în primele trei luni ale anului, comparativ cu perioada similară din 2023, a înregistrat o scădere, pe ansamblu, cu 0,7%, ca urmare a scăderii activităţilor de intermediere în comerţul cu ridicata (-10,9%), comerţului cu ridicata al bunurilor de consum, altele decât cele alimentare (-9,5%), comerţului cu ridicata al produselor alimentare, al băuturilor şi al tutunului (-7,6%) şi comerţului cu ridicata al echipamentului informatic şi de telecomunicaţii (-4,0%). Creşteri au înregistrat: comerţul cu ridicata nespecializat (+12,1%), comerţul cu ridicata specializat al altor produse (+9,6%), comerţul cu ridicata al altor maşini, echipamente şi furnituri (+6,6%) şi comerţul cu ridicata al produselor agricole brute şi al animalelor vii (+6,4%).
Ca serie ajustată, cifra de afaceri a crescut, pe ansamblu, cu 2,3%.